CELEX: 62012CA0251
Language: hu
Date: 2013-09-19 00:00:00
Title: C-251/12. sz. ügy: A Bíróság (harmadik tanács) 2013. szeptember 19-i ítélete (a Tribunal de commerce de Bruxelles (Belgium) előzetes döntéshozatal iránti kérelme) — A Grontimmo SA felszámolóiként eljáró Christian Van Buggenhout és Ilse Van de Mierop kontra Banque Internationale à Luxembourg SA (Polgári ügyekben folytatott igazságügyi együttműködés — 1346/2000/EK rendelet — Fizetésképtelenségi eljárás — 24. cikk (1) bekezdés — Kötelezettség teljesítése „olyan adós javára” , aki ellen „fizetésképtelenségi eljárást indítottak” — Ezen adós hitelezőjének teljesített kifizetés)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/29
            
         A Bíróság (harmadik tanács) 2013. szeptember 19-i ítélete (a Tribunal de commerce de Bruxelles (Belgium) előzetes döntéshozatal iránti kérelme) — A Grontimmo SA felszámolóiként eljáró Christian Van Buggenhout és Ilse Van de Mierop kontra Banque Internationale à Luxembourg SA
   (C-251/12. sz. ügy) (1)
   
   (Polgári ügyekben folytatott igazságügyi együttműködés - 1346/2000/EK rendelet - Fizetésképtelenségi eljárás - 24. cikk (1) bekezdés - Kötelezettség teljesítése „olyan adós javára”, aki ellen „fizetésképtelenségi eljárást indítottak” - Ezen adós hitelezőjének teljesített kifizetés)
   2013/C 344/50
   Az eljárás nyelve: francia
   
      A kérdést előterjesztő bíróság
   
   Tribunal de commerce de Bruxelles
   
      Az alapeljárás felei
   
   
      Felperes: a Grontimmo SA felszámolóiként eljáró Christian Van Buggenhout és Ilse Van de Mierop
   
      Alperes: Banque Internationale à Luxembourg SA
   
      Tárgy
   
   Előzetes döntéshozatal iránti kérelem — Tribunal de commerce de Bruxelles — A fizetésképtelenségi eljárásról szóló, 2000. május 29-i 1346/2000/EK tanácsi rendelet (HL L 160., 1. o.; magyar nyelvű különkiadás 19. fejezet, 1. kötet, 191. o.) 24. cikkének értelmezése — A fizetésképtelenségi eljárás megindításáról szóló közleménynek valamely más tagállamban való közzététele hiányában a fizetésképtelen adós hitelezője részére az előbbi rendelkezése alapján teljesített kifizetés — A jóhiszeműen eljáró megbízott mentesítése — Személyi hatály — Az „adós javára teljesítés” fogalmának kizárólag a fizetésképtelen adós részére teljesített fizetésekre, vagy egyúttal az annak hitelezői részére teljesített fizetésekre való kiterjedése.
   
      Rendelkező rész
   
   A fizetésképtelenségi eljárásról szóló, 2000. május 29-i 1346/2000/EK tanácsi rendelet 24. cikkének (1) bekezdését úgy kell értelmezni, hogy nem tartozik e rendelkezés hatálya alá az a kifizetés, amelyet a fizetésképtelenségi eljárás alatt álló adós megbízásából hitelezője részére teljesítettek.
   
      (1)  HL C 200., 2012.07.07.